

**ประกาศองค์การบริหารส่วนตำบลโจดหนองแก**

**เรื่อง ประกาศใช้แผนการบริหารจัดการความเสี่ยงขององค์การบริหารส่วนตำบลโจดหนองแก**

**ประจำปีงบประมาณ พ.ศ. 2567**

ด้วยองค์การบริหารส่วนตำบลโจดหนองแก ได้ดำเนินการจัดทำแผนการบริหารจัดการความเสี่ยง ขององค์การบริหารส่วนตำบลโจดหนองแก ตามนโยบายการบริหารความเสี่ยงประจำปีงบประมาณ พ.ศ. 2566 เพื่อเป็นกรอบขั้นตอนของการดำเนินงาน และกำหนดแนวทางการบริหารจัดการความเสี่ยงให้สอดคล้องกับแนวทางที่กระทรวงการคลังกำหนด ตลอดจนใช้เป็นแนวทางในการติดตามประเมินผลการบริหารจัดการความเสี่ยงขององค์การบริหารส่วนตำบลโจดหนองแก โดยคณะทำงานการบริหารจัดการความเสี่ยงขององค์การบริหารส่วนตำบลโจดหนองแก ได้มีมติเห็นชอบเมื่อ วันที่ 15 กันยายน 2566 อ้างถึงคำสั่งองค์การบริหารส่วนตำบลโจดหนองแก ที่ 379/2566 ลงวันที่ 26 กันยายน 2566

อาศัยอำนาจตามหลักเกณฑ์กระทรวงการคลัง ว่าด้วยมาตรฐานและหลักเกณฑ์ปฏิบัติการบริหารจัดการความเสี่ยง สำหรับหน่วยงานของรัฐ พ.ศ. 2562 ข้อ 6 จึงประกาศใช้แผนการบริหารจัดการความเสี่ยงขององค์การบริหารส่วนตำบลโจดหนองแก ประจำปี พ.ศ. 2567 ให้ทราบโดยทั่วกัน

ทั้งนี้ ตั้งแต่บัดนี้เป็นต้นไป

ประกาศ ณ วันที่ 1 เดือนตุลาคม พ.ศ. 2566

ว่าที่ร้อยตรี

(นิพนธ์ ศิริวรประสาท)

นายกองค์การบริหารส่วนตำบลโจดหนองแก